Repriza četvrtinala Mundijala! Vatreni opet na mjestu sreće...

Hrvatski nogometni savez dogovorio je reprizu četvrtfinala Svjetskog prvenstva, u ožujku sa Rusijom. I to na istom mjestu sreće, u Sočiju. Ali Šuker upozorava: Moramo izbjeći play-off za Euro 2020

<p>Po čemu pamtimo 7. srpnja 2018. godine? Po 120 minuta 'loma' s domaćinom Rusijom u 1/4-finalu Mundijala pa onoj drami 11-eraca koju smo u Sočiju te ljetne večeri okončali pobjedom nakon koje smo u polufinalu 'smazali' i Engleze.</p><p>Na donatorskoj večeri za zakladu Vatreno srce koja je večeras održana u zagrebačkom hotelu Westin predsjednik HNS-a <strong>Davor Šuker</strong> (51) objavio je sjajnu vijest:</p><p>- HNS će uplatiti 100 tisuća kuna za akciju Vatreno srce. Što više sretne djece, što više sretnih liječnika i medicinskih sestara i da imaju što više najbolje moguće opreme - rekao je najbolji strijelac Svjetskog prvenstva 1998.</p><p>A onda dodao:</p><p>- Subota i Slovačka u Rijeci? Nadamo se pobjedi, utoliko više jer smo sa Rusijom dogovorili prijateljsku utakmicu u ožujku. Dakle, vraćamo se u našu sretnu Rusiju i to baš u Soči u kojem smo na Mundijalu Ruse pobijedili u četvrtfinalu Svjetskog prvenstva 2018.</p><p>Postoji uvjet:</p><p>- U ožujku 2020. igra se play-off za Euro 2020. Dakle, da bi mogli gledati reprizu 1/4-finala moramo izbjeći play-off tj. dodatne kvalifikacije za Euro, a to ćemo najbolje učiniti ako u subotu sve riješimo kako treba sa Slovacima u Rijeci.</p><p>Prisjetite se kolektivnog ludila od sreće iz srpnja prošle godine, kada smo slavili naše Vatrene i njihov kolosalni pohod do finala na Mundijalu u Rusiji...</p><p><strong>POGLEDAJTE GALERIJU I GUŠTAJTE!</strong></p>